464.10 REGOLAMENTI LI JAGĦMLU ORDNIJIET PERMANENTI GĦALL-KUNSILL TAL-PROFESSJONIJIET KOMPLIMENTARI GĦALL-MEDIĊINA L-AVVIŻ LEGALI 314 ta’ l-2006. L-AVVIŻ LEGALI 314 ta’ l-2006. TAQSIMA I TITOLU U INTERPRETAZZJONI 1. Titolu. It-titolu ta’ dawn ir-regolamenti hu r-Regolamenti li jagħmlu Ordnijiet Permanenti għall-Kunsill tal-Professjonijiet Komplimentari għall-Mediċina. 2. F’dawn l-Ordnijiet Permanenti, kemm-il darba r-rabta tal-kliem ma tkunx teħtieġ xort’oħra- "l-Att " tfisser l-Att dwar il-Professjonijiet tas-Saħħa; Kap. 464. Kap. 464. " il-Kunsill " tfisser il-Kunsill tal-Professjonijiet Komplimentari għall-Mediċina. TAQSIMA II RECORDS TA’ ĦATRA JEW ELEZZJONI TA’ MEMBRI 3. Ir-Reġistratur tal-Kunsill għandu jżomm records li juru l-isem ta’ kull membru tal-Kunsill, id-data tal-ħatra jew l-elezzjoni ta’ dak il-membru, l-awtorità jew il-professjoni li biha dak il-membru jkun ġie appuntat jew elett, skond liema disposizzjoni tal-liġi dak il-membru jkun ġie elett jew appuntat, iż-żmien ta’ kariga ta’ dak il-membru u d-data ta’ meta dak il-membru jirtira, jirriżenja jew imut. 4. Riżenja, mewt jew skadenza taż-żmien tal-kariga ta’ membru maħtur. L.S.464.01 Meta l-membri maħtura jirriżenjaw, imutu jew jiskadilhom iż-żmien ta’ kariga tagħhom, il-President għandu jara li jintbagħat a vviż dwar dan lill-awtorità involuta. Fil-każ ta’ membri eletti, il-President għandu jara lissir elezzjoni skond id-disposizzjonijiet ta’ l-artikolu 6(8) ta’ l-Ewwel Skeda li tinsab ma’ l-Att u r-Regolamenti dwar l-Elezzjonijiet tal-Kunsill tal-Professjonijiet Kumplimentari għall-Mediċina. TAQSIMA III PROĊEDIMENTI TAL-KUNSILL 5. Laqgħat tal-Kunsill. Il-Kunsill għandu jagħmel laqgħat fix-xahar kif speċifikat fl-artikolu 6(14) ta’ l-Ewwel Skeda li tinsab ma’ l-Att. Iktar minn hekk, jistgħu jissejjħu laqgħat tal-Kunsill f’kull żmien ieħor b’ordni tal-President u dawn għandhom jissejjħu wkoll meta ssir talba bil-miktub li tkun iffirmata minn mhux inqas minn ħames membri u tiġi indirizzata lill-President, li għandu jara li laqgħa bħal dik tissejjaħ fi żmien sebat ijiem minn meta tasallu talba għaldaqstant. 6. Il-laqgħat kollha tal-Kunsill għandhom jiġu msejjħa mir-Reġistratur, permezz ta’ avviż indirizzat lil kull membru. 7. Ħin u lok tal-laqgħa, u l-iskop tagħha. L-avviż gġandu jkun fih il-ħin u l-lok tal-laqgħa u l-iskop tagħha, dwar jekk il-laqgħa tkunx ser issir dwar materji ordinarji jew dwar xi materja speċjali; flimkien ma’ avviż bħal dak għandhom jintbagħtu kopja tal-minuti tal-laqgħa ta’ qabel. 8. Aġenda. Ir-Reġistratur għandu jibgħat kopja ta’ l-aġenda lil kull membru mhux inqas minn ħamest ijiem qabel il-ġurnata meta ssir il-laqgħa, ħlief f’xi każ ta’ urġenza, skond ma jiġi deċiż mill-President, meta avviż ta’ jumejn tax-xogħol ikun biżżejjed. 9. Avviż ta’ mozzjoni. Avviż ta’ mozzjoni li tiddaħħal fl-aġenda ta’ laqgħa għandu jasal għand ir-Reġistratur għallinqas tmint ijiem qabel. 10. Assenza tal-President mil-laqgħa. Fl-assenza tal-President minn xi laqgħa tal-Kunsill, Chair persongġħl dik il-laqgħa għandu jkun elett mill-membri preżenti. 11. Deċiżjoni permezz ta’ maġġoranza tal-voti. Id-deċiżjoni tal-Kunsill għandha tittieħed permezz ta’ maġġoranza tal-voti. Il-President tal-Kunsill, fil-każ li l-voti jiġu ndaqs huwa intitolat għal votdeċiżiv skond id-disposizzjonijiet ta’ l-artikolu 6(3) ta’ l-Ewwel Skeda li tinsab ma’ l-Att. Meta l-President ikun assenti minn xi laqgħa, iċ-Chair personelett għal dik il-laqgħa ikollu votoriġinali u, fil-każ li l-voti jiġu ndaqs, wkoll votdeċiżiv. 12. Kworum. Ma jista’ jsir xejn mill-Kunsill kemm-il darba ma jkunx hemm kworum ta’ seba’ minn nies. 13. Kif issir id-diskussjoni. L-ordni ta’ kif issir id-diskussjoni f’kull laqgħa regolari jkun dan li ġej: (a) (i) qari, emenda, konferma u firma mill-President tal-minuti tal-laqgħa ta’ qabel; (ii) materji li joħorġu mill-minuti; (b) korrispondenza; (ċ) materji li għandhom jiġu diskussi; (d) rapporti tas-sottokumitati; u (e) materji oħra. 14. L-ordni regolari tista’ tiġi varjata. L-ordni regolari ta’ kif issir id-diskussjoni tista’ tkun varjata jew sospiża f’kull laqgħa fid-diskrezzjoni tal-President. 15. Materja li ma tkunx iddaħħlet fl-aġenda. Ħlief bil-permess tal-maġġoranza tal-membri preżenti, ebda membru m’għandu jintroduċi għad-diskussjoni waqt laq għa xi materja li ma tkunx iddaħħlet kif imiss fl-aġenda għal dik il-laqgħa. 16. Mozzjoni jew emenda għandhon jiġu proposti u ssekondati. Qabel ma ssir id-diskussjoni fuq xi mozzjoni jew emenda, din għandha tiġi proposta u tkun issekondata, u għandha ssir bil-miktub. Kull emenda forma li għandha tiġi sottolineata sabiex tkun tista’ tinqara bħala mozzjoni indipendenti. 17. Irtirar ta’ mozzjoni ta’ emenda. Ebda mozzjoni ta’ emenda m’għandha tiġi irtirata wara li din tkun inqrat ħlief bil-permess tal-Kunsill. 18. Is-sekondant ta’ mozzjoni jew ta’ emenda jista’ jirriserva li jitkellem x’ħin irid. Is-sekondant ta’ mozzjoni jew ta’ emenda jista’ jirriserva li jitkellem x’ħin irid fid-dibattitu; imma huwa biss il-proponent li għandu jeddiwieġeb l-aħħar. 19. Emenda. Jekk emenda tiġi proposta, din għandu jsir minnha qabel ma tiġi mressqa x iemenda oħra. 20. L-ewwel jittieħed vot fuq l-emenda. Għandu l-ewwel jittieħed vot fuq l-emenda; u, jekk din ma tgħaddix, tista’ titressaq it-tieni emenda, u għandu jsir minnha bħal fl-ewwel emenda; u hekk aktar għall-emendi l-oħra, sakemm ma tiġi proposta ebda emenda oħra. 21. Meta l-ebda emenda ma tgħaddi. Li kieku jiġrili ebda emenda matgħaddi, allura jittieħed vot fuq il-mozzjoni oriġinali. 22. Meta tgħaddi l-emenda. Meta tgħaddi xi emenda, din għandha allura titqies bħala mozzjoni sostantiva u għandha tiġi hekk ittrattata, bħal likieku emenda ulterjuri bid-dritt ta’ risposta dwarha, u dwar kull ħaġ’oħra, bħal mozzjoni oriġinali. 23. Meta tkun qegħda tiġi diskussamozzjoni. Meta tkun qegħda tiġi diskussamozzjoni, ma tintlaqa’ ebda proposta oħra, ħlief xi waħda minn dawn li ġejjin: (i) emenda, jiġifieri, "Li l-mozzjoni tiġi emendata kif ġej..........................."; (ii) il-posponiment tal-kwistjoni, jiġifieri, "Li l-konsiderazzjoni tal-mozzjoni tiġi posposta"; (iii) l-aġġornament tad-dibattit u, jiġifieri, "Lid-dibattitu fuq il-mozzjoni jiġi issa aġġornat; (iv) l-aġġornament tal-Kunsill, jiġifieri, "Li l-Kunsill ikun issa aġġornat"; (v) l-għeluq tad-dibattit u, jiġifieri, "Li l-Kunsill jgħaddi issa biex jivvota fuq il-mozzjoni"; (vi) il-kwistjoni preġudizzjali dwar il-mozzjoni, jiġifieri, "Li l-Kunsill, minflok ma jgħaddi biex jittratta l-mozzjoni, jgħaddi għall-materja li jmiss fuq l-aġenda". 24. Meta tkun qegħda tiġi diskussa emenda. Meta tkun qegħda tiġi diskussa emenda, ma tintlaqa’ ebda proposta oħra ħlief xi waħda minn dawn li ġejjin: (i) l-aġġornament tad-dibattitu fuq l-emenda, jiġifieri, "Lid-dibattitu fuq l-emenda jiġi issa aġġornat"; (ii) l-aġġornament tal-Kunsill, jiġifieri, "Li l-Kunsill ikun issa aġġornat"; (iii) l-għeluq tad-dibattitu fuq l-emenda, jiġifieri, "Li l-Kunsill jgħaddi issa biex jivvota fuq l-emenda"; (iv) il-kwistjoni preġudizzjali dwar l-emenda, jiġifieri, "Li l-Kunsill, minflok ma jgħaddi biex jittratta l-emenda, ikompli d-dibattitu fuq il-mozzjoni oriġinarjament proposta". 25. Proposta għall-posponiment tal-kwistjoni. Il-proposta għall-posponiment tal-kwistjoni tista’ tispeċifika data għall-konsiderazzjoni ulterjuri tal-kwistjoni, jew titħallasinedie. 26. Meta l-proposta għall-aġġornament tad-dibattitu tgħaddi. Jekk il-proposta għall-aġġornament tad-dibattitu tgħaddi, il-Kunsill jgħaddi għall-materja li jmiss fuq l-aġenda, u d-dibattitu jitkompla fil-laqgħa ordinarja li jmiss tal-Kunsill. Il-proponent ta’ l-aġġornament ikollu jedd, meta jkompli d-dibattitu, jitkellem l-ewwel wieħed. 27. Il-President jista’ jitlob il-fehma tal-Kunsill. Meta ssir il-proposta għall-aġġornament tal-Kunsill udin tiġi sekondata, il-President ikun jista’, qabel ma jgħaddi għall-mistoqsija, jitlob il-fehma tal-Kunsill dwar jekk huma, qabel l-aġġornament, ikunux ser jgħaddu biex jittrattaw materji mhux opposti. 28. Il-proposta għall-għeluq issir u tiġi issekondata mingħajr dibattitu. Il-proposta għall-għeluq issir u tiġi issekondata mingħajr dibattit u, u għandha, kemm-il darba l-President ma jiddeċidix xort’oħra, tiġi trattata minnufih. Jekk il-proposta tgħaddi, għandha minnufih issir votazzjoni mill-Kunsill fuq il-mozzjoni jew l-emenda li jkunu qegħdin jiġu diskussi. 29. Il-proposta dwar il-kwistjoni preċedenti ssir u tiġi issekondata mingħajr dibattitu. Il-proposta dwar il-kwistjoni preċedenti ssir u tiġi issekondata mingħajr dibattitu, u għandha tiġi trattata minnufih. Jekk il-proposta tgħaddi, il-mozzjoni jew l-emenda li tkun tapplika għalihom m’għandhiex tibqa’ tidher fuq l-aġenda. 30. Id-deċiżjoni tittieħed billi jittellgħu l-idejn. Id-deċiżjoni fuq xi materja għandha tittieħed billi jittellgħu l-idejn kemm-il darba ma jintalabx minn xi membru li jittieħed votsigriet. Dak il-vot għandu jiġi reġistrat fil-minuti. 31. Mozzjoni għar-rexissjoni ta’ deċiżjoni tal-Kunsill. Ma tistax tiġi propostamozzjoni għar-rexissjoni ta’ deċiżjoni tal-Kunsill qabel ma jiskadu tliet xhur mid-data tad-deċiżjoni inkwistjoni kemm-il darba l-Kunsill ma jiddeċidix unanimament xort’oħra. 32. Il-proċedimenti kollha tal-Kunsill għandhom jitniż/lu fil-forma ta’ minuti u dawn jiġu illegati minn żmien għal żmien; u l-ismijiet tal-membri preżenti f’kull laqgħa għandhom jitniż/lu fil-minuti. 33. Il-minuti ta’ kull laqgħa għandu jkun fihom dawk il-mozzjonijiet u emendi li jkunu ġew proposti u adottati jew mxejjna, flimkien ma’ l-ismijiet tal-proponent u tas-sekondant, imma mingħajr ebda kumment jew osservazzjoni tal-membri. Ir-raġuni għad-deċiżjoni għandha, madankollu, tkun reġistrata. 34. Il-President jiffirma. Il-President għandu jikkonferma l-minuti li joħorġu minn dak li jiġi diskuss fil-laqgħa billi huwa jiffirmhom. 35. Ebda mozzjoni jew diskussjoni m’għandha ssir fuq il-minuti ħlief dik fuq il-preċiżjoni tagħhom, u kull kwistjoni dwar il-preċiżjoni tagħhom għandha titqajjem permezz ta’ mozzjoni. Jekk dik il-kwistjoni ma titqajjimx, jew inkella jekk titqajjem, malli din isir minnha, il-President għandu jiddikjara li l-minuti jkunu ġew konfermati. 36. Sottokumitati speċjali u permanenti. Il-Kunsill jista’ jaħtar, skond ma jqis li jkun meħtieġ, sottokumitati speċjali u sottokumitati permanenti biex dawn jagħmlu rakkommandazzjonijiet lill-Kunsill dwar il-kwistjonijiet li jiġu riferiti lilhom mill-Kunsill. Dawn is-sottokumitati għandhom jippreżentaw ir-rakkommandazzjonijiet tagħhom bil-miktub lill-President tal-Kunsill fejn jagħtu r-raġunijiet għal dawk ir-rakkommandazzjonijiet tagħhom. 37. Il-proċedimenti jitqiesu li huma kunfidenzjali. Il-proċedimenti kollha tal-Kunsill u tas-sottokumitati tiegħu għandhom jitqiesu li huma kunfidenzjali. Il-Kunsill, madankollu, jista’ joħroġ dikjarazzjonijiet u direttivi, skond ma jqis li jkun adatt minn żmien għal żmien. TAQSIMA IV REĠISTRI U REĠISTRAZZJONI 38. Reġistri. Għandhom jinżammu reġistri separati għar-reġistrazzjoni ta’: (a) Agupuntura (b) Kiroprattika (ċ) Perfusjoni Klinika (d) Iġjene Dentali (e) Teknoloġija Dentali (f) Djetetika (g) Saħħa Ambjentali (h) Xjenza Medika fil-Laboratorju (i) Nutrizzjoni (j) Terapija Okkupazzjonali (k) Optometrija (l) Ortoptika (m) Ostjopatija (n) Fiżjoterapija (o) Podjatrija (p) Psikoterapija (q) Radjografija (r) Patoloġija fil-Lingwa Mitkellma. 39. (a) Il-lista għal ċittadini ta’ l-Unjoni Ewropea tkun fil-forma murija fl-Ewwel Skeda u għandha tkun turi dwar kull persuna d-dettalji msemmija f’dik l-Iskeda bin-numri konsekuttivi. (b) Il-lista għal min mhux ċittadin ta’ l-Unjoni Ewropea tkun fil-forma murija fit-Tieni Skeda u għandha tkun turi dwar kull persuna d-dettalji msemmija f’dik l-Iskeda bin-numri konsekuttivi. (ċ) Għandu jkun hemm lista temporanja għal kull ċittadin ta’ l-Unjoni Ewropea li jkun kiseb kwalifika imma ma jkunx għadu ġie konfermat skond id-dokument rilevanti. Din il-lista għandha tkun fil-forma murija fit-Tielet Skeda u għandha tkun turi dwar kull persuna d-dettalji msemmija f’dik l-Iskeda. 40. Reġistrazzjoni ta’ professjonist tas-saħħa mill-21 ta’ Novembru, 2003. Mill-21 ta’ Novembru, 2003 kull professjonist tas-saħħa reġistrat mal-Kunsill għandu jiġi reġistrat taħt: (a) il-Lista ta’ l-Unjoni Ewropea; (b) il-Lista mhux ta’ l-Unjoni Ewropea; u (ċ) il-Lista temporanja għal ċittadini ta’ l-Unjoni Kull professjonist tas-saħħa reġistrat qabel id-data murija hawn fuq għandu jżomm il-lista ta’ reġistrazzjoni li kellu qabel, jiġifieri: (a) Lista Prinċipali; (b) Lista tal-Commonwealth; u (ċ) Lista Barranija. 41. L-applikazzjoni għal reġistrazzjoni f’reġistru ssir għand ir-Reġistratur skond il-formola murija fir-Raba’ Skeda. Aktar minn hekk, l-applikant għandu jippreżenta d-dokumenti msemmija fil-lista ta’ ħtiġiet kif muri fil-Ħames Skeda. 42. Applikazzjonijiet għal reġistrazzjoni jitqiegħdu quddiem il-Kunsill. (1) Ir-Reġistratur għandu fl-ewwel laqgħa wara li jkun irċieva applikazzjoni valida, iqiegħed quddiem il-Kunsill l-applikazzjonijiet kollha għal reġistrazzjoni f’xi wieħed mir-reġistri. (2) Ir-Reġistratur, meta l-Kunsillhekk jordnalu jagħmel, għandu jdaħħal id-dettalji ta’ persuna li tkun ġiet aċċettata għar-reġistrazzjoni fil-parti rilevanti tar-Reġistru. 43. Ċertifikat ta’ reġistrazzjoni. Meta persuna li jkollha jedd li tiġi reġistrata f’kull reġistru jkollha isimha u d-dettalji tagħha mniż/lin fir-reġistri, dik il-persuna għandha tingħata ċertifikat ta’ reġistrazzjoni fil-forma murija fis-Sitt jew fis-Seba’ Skeda skond il-każ. 44. Dak li jitniżżel fil-listi ta’ l-Unjoni Ewropea. Dak li jitniżżel fil-listi ta’ l-Unjoni Ewropea jibqa’ hemm permanentement, bla ħsara għad-disposizzjonijiet tar-regolamenti 45, 47 u 50. Kull persunahekk reġistrata għandha, madankollu, tkun obbligata li tavża lir-Reġistratur mingħajr ebda dewmien b’kull bidla li tolqot dak id-dħul f’xi wieħed mir-reġistri. 45. Applikazzjoni għal alterazzjoni. Bla ħsara għad-disposizzjonijiet tar-regolament 46, meta persuna reġistrata li jkollha isimha mdaħħal f’xi reġistru tapplika għand ir-Reġistratur biex jagħmel xi alterazzjoni fl-isem reġistrat jew fl-indirizz reġistrat tiegħu jew tagħha, jew biex ikollha xi kwalifika reġistrabbli tiegħu jew tagħha mdaħħla fir-reġistru minflok jew b’żjieda ma’ xi kwalifika diġà reġistrata, il-Kunsill għandu, meta jkun sodisfatt li l-ħtiġiet kollha ta’ dawn ir-regolamenti jkunu ġew imħarsa, jara li l-alterazzjoni jew l-addizzjonihekk avżati jiddaħħlu fir-reġistru adatt. 46. Ċertifikati jew provi dokumentarji oħra. Meta persuna li jkollha isimha mdaħħal f’kull reġistru tapplika biex issirilha alterazzjoni f’dak l-isem reġistrat, dik il-persuna għandha ġġib b’sostenn ta’ l-applikazzjoni tagħġha, dawk iċ-ċertifikati jew provi dokumentarji oħra skond mal-Kunsill jista’ jqis li jkunu meħtie [a. 47. Meta tiddaħħal alterazzjoni. Meta fir-reġistru adatttiddaħħal alterazzjoni fl-isem ta’ persuna li tkun reġistrata f’xi reġistru, ir-Reġistratur għandu jżomm fir-reġistru isem dik il-persuna kif ikun diġà ġie reġistrat: Iżda jekk il-persuna titlob li ismu jew l-isem li kellu qabel għandu jitħassar mir-reġistru, dik it-talba tista’ tintlaqa’ wara li dak l-isem u l-isem il-ġdid ikunu dehru flimkien f’ħarġa waħda tar-reġistru. 48. Pubblikazzjoni tar-reġistri. (1) Kull wieħed mir-reġistri miżmumin mill-Kunsill għandhu jkun pubblikat kull tliet snin jew, jekk il-Kunsillhekk jistabbilixxi, wara intervalliqsar. (2) Kull wieħed minn dawk ir-reġistri għandu juri l-ismijiet u l-kunjomijiet, f’ordni alfabetiku ta’ kunjomijiet, flimkien ma’ l-indirizzi, kwalifiki u dettalji oħra tal-persuni kollha li jidhru fih skond ma kienu fl-ewwel jum ta’ Jannar tas-sena ta’ pubblikazzjoni. 49. Għandhom jinżammu reġistri korretti. Bla ħsara għal kull direzzjoni li tista’ tingħata mill-Kunsill, għandhom jintbagħtu ittri mir-Reġistratur, lill-persuni kollha li isimhom jidher fir-reġistri, bl-iskop li r-reġistru jinżamm korrett. 50. Applikazzjoni għat-tneħħija ta’ isem. (1) Jekk persuna li jkollha isimha reġistrat f’xi reġistru tapplika għand il-Kunsill għat-tneħħija ta’ ismu jew isimha minn fuq xi wieħed mir-reġistri, l-applikazzjoni għandha tkun fil-forma ta’ dikjarazzjoni li tkun iffirmata minn dik il-persuna fejn jiġu speċifikati l-motiv jew motivi li dwarhom issir l-applikazzjoni u fejn jiġi dikjarat li l-applikant ma jaf b’ebda proċediment jew raġuni għaliex għandhom jinbdew proċedimenti li jistgħu jirriżultaw f’illi jirrendu lil dik il-persuna li jista’ jkollha: (a) isimha mħassar minn dak ir-reġistru b’ordni tal-Kunsill taħt l-artikolu 32, l-artikolu 35 jew l-artikolu 38 ta’ l-Att; jew (b) irtirat minn għandha kull kwalifika reġistrabbli li dik il-persuna jkollha. (2) L-applikazzjoni għandha tiġi ikkunsidrata mill-Kunsill, li jista’, jekk iqis li jkunhekk adatt, jaġġorna dik il-konsiderazzjoni għal data futura, u jista’ jeħtieġ lill-applikant jipprovdi aktar informazzjoni jew spjegazzjoni jew bil-miktub, jew bil-fommu in persona quddiem il-Kunsill. (3) Wara li jikkunsidra l-applikazzjoni, il-Kunsill jista’, jekk iqis li jkunhekk adatt, b’riżoluzzjoni mressqa mill-President, jordna lir-Reġistraturineħħi, u r-Reġistratur għandu malli dan ineħħi isem l-applikant mir-reġistru. (4) Jekk jiġi ordnat li ssir it-tneħħija, id-deċiżjoni tal-Kunsill għandha tiġi avżata minnufih mir-Reġistratur lill-applikant permezz ta’ ittra reġistrata indirizzata fl-indirizz reġistrat tiegħu jew dak l-aħħar magħruf. 51. Kemm-il darba l-Kunsill ma jordnax xort’oħra, ir-Reġistratur m’għandux jerġa’ jniżżel fir-reġistru ebda isem li jkun tneħħa taħt ir-regolament 50, kemm-il darba l-persuna li isimha jkunhekk tneħħa ma tapplikax bil-miktub biex isimha jerġa’ jitqiegħed fir-reġistru, salvid-disposizzjonijiet ta’ l-artikolu 34 ta’ l-Att. 52. Siġill. (1) Il-Kunsill għandu jkollu siġill ta’ forma ċirkolari li fuqu jkun hemm l-iskrizzjoni "KUNSILL TAL-PROFESSJONIJIET KOMPLIMENTARI GĦALL-MEDIĊINA-MALTA". (2) Is-siġill għandu jinżamm fil-kustodja tar-Reġistratur. 53. (1) Ir-Reġistratur, jew uffiċjal ieħor tal-Kunsill awtorizzat bil-miktub mill-President tal-Kunsill, għandu jkun awtorizzat jistampa s-siġill maċ-ċertifikati ta’ reġistrazzjoni kollha u mal-kummissjonijiet formali kollha maħruġin mill-Kunsill. (2) Salv kif hawn qabel imsemmi, is-siġill għandu jiġi stampat biss b’ordni jew taħt l-Awtorità tal-Kunsill. (3) Ordni biex jiġi stampat is-siġill għandha tkun tiddikjara l-għan ta’ l-użu tiegħu u għandha titniżżel fil-minuti tal-Kunsill.